Intia

Intian tasavalta eli Intia on liittovaltio Etelä-Aasiassa. Intian naapurimaita ovat Bangladesh, Myanmar (Burma), Kiina, Bhutan, Nepal ja Pakistan.

Kaupungit

 * Delhi &mdash; pääkaupunki
 * Bangalore (Bengaluru) &mdash; Intian piilaakso
 * Chennai (Madras) &mdash; etelä-Intian keskus
 * Cochin
 * Hyderabad
 * Jaipur &mdash; Rajasthanin portti
 * Kolkata (Kalkutta)
 * Mumbai (Bombay) &mdash; Talouselämän keskus
 * Shimla
 * Varanasi &mdash; Hindujen pyhiinvaelluskohteista pyhin

Muut kohteet

 * Andamaanit ja Nikobaarit &mdash; trooppinen paratiisisaaristo
 * Agra &mdash; Taj Mahalista tunnettu
 * Dharamsala &mdash; Dalai Laman ja tiibettiläisyhteisön evakkokoti

Ymmärrä
Intia on maailman suurin demokratia ja väkiluvultaan Kiinan jälkeen maailman suurin. Intia kattaa maisemia autiomaista viidakoihin ja vuoristoista tasankoihin, ja sen kaduilta löytää sekä upporikasta loistoa että ääretöntä kurjuutta. Näet vierekkäin hienoja hotelleja, joiden pihaan kuljettajat tuovat hienoilla autoilla Intialaisia ja ulkomaalaisia liikemiehiä tyylikkäissä puvuissaan ja kurjia hökkeleitä, joissa perheenäiti pesee sariaan yhdellä kädellä mutaisesaa vedessä kannatellen toisellä kahta pientä vauvaa ja ripustaa iloisen värisen sarinsa kuivumaan vilkasliikenteisen tien kaiteelle (joka sattuu olemaan hänen takapihansa).

Lentokoneella
Finnairilla on päivittäisiä suoria lentoja Helsingistä Delhiin ja kolme lentoa viikossa Mumbaihin. Lento kestää noin 6,5 tuntia. Myös suurin osa eurooppalaisista lentoyhtiöistä järjestää vaihtoyhteyksiä Suomesta Delhiin. Lentojen hinnat vaihtelevat sesongin mukaan 400-900 euron välillä, meno-paluu yhdeltä hengeltä. Intian sisällä liikennöi lukuisia halpalentoyhtiöitä kaupunkien välillä. Maansisäiset yksittäiset lennot maksavat veroineen keskimäärin 50-80 euroa yhdeltä hengeltä.

Autolla
Intian suurkaupungeissa ajamiseen tarvitaan merkittävä ajokokemus. Turisteille sitä ei juurikaan suositella. Liikenne on vilkasta ja tiet pienemmissä kaupungeissa huonokuntoiset. Liikenne kannattaakin usein jättää alan ammattilaisille. Helpointa matkustaminen on takseilla, pientakseilla ('tuk-tuk') sekä joukkoliikennettä hyödyksikäyttäen. Myös auton vuokraaminen on mahdollista, mutta tällöinkin tavanomaista on, että yksityiskuski sisältyy auton vuokraan. Auton vuokraaminen päiväksi (noin 8h) maksaa enimmillään 15 euroa.

Bussilla
Autojen vuokraamiseen erikoistuneet yritykset tarjoavat yksityisbusseja isompien turistiryhmien käyttöön. Yksityisbussi maksaa koko joukkiolle noin 50 euroa päivältä ja hinta sisältää yksityiskuskin. Paikallisten käyttämä joukkoliikenne on erittäin edullista ja soveltuu myös hyvin turistin matkustamiseen.

Lentokoneella
Suurimmilta kentiltä on edullisia Intian sisäisiä lentoja paikallisilla lentoyhtiöillä kuten Jet Airways, Kingfisher, Air India/Indian ja halpalentoyhtiöillä, kuten Deccan, Goair, Spicejet.

Puhu
Intiassa puhutaan 21 kansallista kieltä ja satoja muita kieliä. Useimpia puhutaan vain tietyillä alueilla, joten yhdistävinä kielinä toimivat hindi ja englanti. Yläluokan intialaiset puhuvat lähes poikkeuksetta englantia (joskin usein omalaatuisella nuotilla) ja lähes kaikki osaavat ainakin jokusen sanan.

Osta
Intian valuutta on rupia (INR, rupee), joka on jaettu sataan paiseen (yksikkö paisa). Rupia ei ole vapaasti vaihdettavissa, joten sitä on vaikea löytää ulkomailla ja siitä on vielä hankalampaa päästä eroon. Heinäkuussa 2009 yhdellä eurolla sai vähän alle 60 rupiaa.

Hintataso
Intia on erittäin halpa maa, jos on valmis tyytymään paikallisiin majataloihin, intialaiseen ruokaan ja julkiseen liikenteeseen. Suuremmissa kaupungeissa laadukkaiden hotellien hinnat ovat kuitenkin hyvinkin korkeita: ei ole tavatonta maksaa US$500 täysin mitäänsanomattomasta huoneesta, joka pitää vielä varata hyvissä ajoin.

Syö
Kyllä, Intiassa syödään paljon currya, mutta intialainen ruokakulttuuri on paljon monipuolisempaa kuin lähiön ravintolan valikoimasta voisi päätellä.

Tandoori-kanat, naan-leivät sun muut tutut ovat kaikki pohjoisintialaista perua, ja sielläkin ennen kaikkea Punjabin seudun ja sen entisen kuninkaallisten eli Mughlaiden tyyliin. Suosio maailmalla johtuukin pitkälti siitä, että juuri tältä seudulta on eniten muuttanut intialaisia ulkomaaille. Kuivassa ja kuumassa ilmastossa suositaan vehnätuotteita, ennen kaikkea leipää monissa muodoissa (pullea naan, litteä chapatti), ja ruoka on mausteista ja usein tulistakin. Lihaiset annokset kuten kebabit, kofta-lihapullat ja erilaiset tandoor-uunin (laus. "tanduur") paistokset ovat suosittuja, mutta liian kalliita jokapäiväiseksi ruuaksi, ja massat syövätkin eniten halpaa ja ravitsevaa linssicurrya (dal). Palanpainikkeeksi tarjoillaan jugurttia (dahi) ja erilaisia chutney-pikkelssejä.

Trooppisessa etelä-Intiassa suositaan taas riisiä, joka tarjoillaan perinteisesti lautasena toimivalta banaaninlehdeltä. Keittomaista, usein miedosti hapanta sambhar-currya tarjoillaan lähes joka aterialla, mutta erilaisia usein kookospähkinällä maustettuja kasviscurryjä on huikea valikoima. Aamiaisella tai välipalaksi syödään usein krepin kaltaisia dosa-lettuja, jotka kulkevat nimellä masala dosa jos ne täytetään maukkaalla maustetulla perunasoseella, riisistä ja linssijauhoista valmistettuja pieniä idli-pannukakkuja, ja vada-donitseja.

Menipä minne tahansa Intiassa, niin varma voi olla siitä, että maa on kasvissyöjän paratiisi. Suuri osa intialaisista, joissain osavaltioissa jopa enemmistö, on tiukkoja kasvissyöjiä ja erityisesti halvempiin paikkoihin mennessä voi usein olettaa, että kaikki ruoka on puhtaasti kasvispohjaista. Kaupassakin kaikki tuotteet mineraalivesipullosta alkaen on merkitty vihreällä täplällä jos ne ovat kasvisruokaa (veg, laus. "vedž"), ja punaisella elleivät (non-veg). Vegaanien elämä on vaikeampaa, sillä kasvisruuassakin maitotuotteita kuten juustoa (paneer) ja kirkastettua voita (ghee) sekä hunajaa käytetään paljon; kananmunat ovat kuitenkin intialaisten mielestä "non-veg".

Juo
Kannattaa juoda vain pullotettua vettä

Nuku
Yö halvimmillaan maksaa alle 1€ ja jopa suuremmissa kaupungeissa yöpaikan löytä 10€ hintaan. Keskihinta on noin 3-5€. 1 ja 2 hengen huoneen hinta on usein aika sama.

Opiskele
intiaa

Pysy turvassa
Pidä huolta arvoesineistä ja käsilaukusta. Monet matkaajat on ryöstetty junissa, joissa varkauksien teosta on tullut "taidetta". Maalaisjärjen käyttö on sallittua ja jopa toivottua aina matkoilla. Intia, varsinkin etelän lomakohteet ovat verrattain turvallisia. Suurkaupungeissa lähinnä taskuvarkaita.

Yksin matkustava nainen saa varautua kaikenlaiseen lääppimiseen (joskus se on myös ns. piilolääppimistä esim. tungoksen nimissä, kadulla kävellään "päin" vaikka olisi hyvin tilaa ohittaa jne). Joskus joku saattaa jopa käydä suoraan kiinni rintoihin tai takapuoleen.

Kannattaa myös pitää mielessä miten intialaiset miehet kohtelevat intialaisia naisia. Tietyt asiat ovat tabuja. Naisia ei koskella (esim. kädestä tervehtiminen) eikä heille huudella. Näin tehdään vaan prostituoiduille ja turisteille. Tässä pieniä vinkkejä Intiassa yksin matkustaville naisille:


 * 1) Paras suhtautumistapa Intian miehiin on etäinen ystävällisyys. Kaikenlainen, pienikin flirttailu, kannattaa unohtaa. Mutta myös liika tiukkapipoisuus ja niuhottaminen pilaa vain matkasi. Eli ystävällisyyttä, oikeanlaista tiukkuutta ja huumoria.
 * 2) Paras asu on ehdottomasti intialainen perinteinen naimattomien naisten housupuku, salwar kameez.
 * 3) Yöjunissa yritä saada yläpeti. Siellä on enemmän omaa rauhaa. Paikallisten ohje on yläpeti, salvar kameez, paljaat jalat + varvaskorut (intiassa naimisissaolon merkki), hiukset letille, kasvot seinään päin ja päälle huopa. Kannattaa myös kysyä pelkästään naisille tarkoitettuja osastoja.
 * 4) Intiassa on paljon erilaisia festivaaleja, mm. Diwali, Durga puja ja tietenkin lukuisat yksityiset häät. Niistä on paras lähteä pois silloin kuin muutkin (paikalliset) naiset lähtevät. Sen jälkeen juominen vaan kiihtyy ja rauhassa ei saa takuulla olla.

Pysy terveenä
Intiassa käsihygienialla on oleellinen merkitys. Matkailijan kannattaakin ostaa jo Suomesta pieni pullo geelimäistä desinfiointiainetta käsille. Kädet tuleekin puhdistaa aina ennen ruokailua ja ruokailun jälkeen ja aina kun mahdollista. Kraanavettä tulee luonnollisesti välttää sekä juomia, joissa on kraanavedestä valmistettuja jääkuutioita. Katukeittiöt Intiassa ovat herkullisia ja todella edullisia, mutta osassa näistä hygieniataso saattaa olla todella alhainen. Kuten muissakin maissa maitopohjaisia elintarvikkeita tulee välttää sekä rasvassa valmistettuja ruokia, salaatteja tai kananmunia. Intian ruokakulttuuri on moninaista ja todella herkullista, siitä kannattaa ottaa kaikki irti!

Malariaa esiintyy ympäri vuoden koko maassa alle 2000 metrin korkeudella paitsi pohjoisessa Himachal Pradeshin, Jammun, Kasmirin ja Sikkmin vuoristoalueella ja niemimaan eteläkärjessä Bangaloren eteläpuolella (2010). Perusrokotusten lisäksi suositellaan kohdekohtaisesti lisärokotteita. Intiasta löytyy laaja kirjo sairaaloita, joista osa on kansainvälisen huipputason sairaaloita, ääripäänä taas pienessä kylässä sijaitseva savimaja. Jokaiselle Intiaan matkustavalle suositellaan matkavakuutusta. Todennäköisin sairaus Intiassa turisteilla on ripuli. Hoitokeinona turistiripuliin suositellaan voimakasta nesteytystä. Vedenjuonnin tärkeyttä ei koskaan painota liikaa Intiassa.

Kunnioita
Lehmä on pyhä eläin Intiassa. Lehmän tappamisesta tai sen päälle ajamisesta ei hyvä seuraa.

Pyhiin paikkoihin mentäessä tulisi välttää nahkatakkeja ja -laukkuja. Myös useimpiin pyhättöihin tai temppeleihin mentäessä on suotavaa että otat jalkineesi pois, ja naisilla pitäisi mielellään olla hame/housut jotka peittävä ainakin polvet, ja pitkähihainen tai ainakin olkapäät peittävä paita!

Rikkaiden ja köyhien välillä on Intiassa suunnaton kuilu, ja turisti joutuu usein kiusallisen huomion kohteeksi kun kerjäläiset ja kaupustelijat tarraavat kiinni (usein fyysisesti) rikkaaseen ulkomaalaiseen. On parasta tehdä kuin intialaiset itse, eli olla yksinkertaisesti kiinnittämättä mitään huomiota. Erityisesti lapsikerjäläiset ovat usein sydäntäsärkeviä, mutta on silti viisaampaa olla antamatta mitään: ensinnäkin antamalla yhdelle rahaa kiinnität vaan kaikkien muiden huomion, ja toiseksi kerjätyt rahat vain edistävät kerjäämisen kannattavuutta esimerkiksi koulukäyntiin verrattuna. Monet kerjäysoperaatiot ovatkin rikollisjengien pyörittämiä, ja on jopa ollut tapauksia, että lapsilta tarkoituksella leikataan raajoja irti ym että he olisivat säälittävämpiä &mdash; ja siten kannattavampia. Mikäli haluaa auttaa vähäosaisia, kannattaa siis mielummin tukea Intian moninaisia hyväntekeväisyysyhdistyksiä.

Ota yhteyttä
Suomen suurlähetystö New Delhissä:
 * Embassy of Finland
 * E-3, Nyaya Marg, Chanakyapuri
 * New Delhi 110021
 * India


 * Puh: +91-11- 4149 7500
 * Puh. viisumiasiat: +91-11- 4149 7570

 Indien India Barato India Inde הודו भारत India India インド India Indie Índia India Индия Indien 印度 wts:Category:India